Ministru kabineta noteikumu „Grozījums Ministru kabineta 2014.gada 23.decembra noteikumos Nr.835 "Darbības programmas "Izaugsme un nodarbinātība" 9.1.1.specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2014.gada 23.decembra noteikumos Nr.835 "Darbības programmas "Izaugsme un nodarbinātība" 9.1.1.specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi”” (turpmāk – MK noteikumu projekts) ir izstrādāts, lai nodrošinātu normatīvo aktu saskaņotību (ar Eiropas Parlamenta un Padomes 2013.gada 17.decembra regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – Regula 1304/2013)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2014.gada 23.decembra noteikumi Nr.835 "Darbības programmas "Izaugsme un nodarbinātība" 9.1.1.specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi” (turpmāk – MK noteikumi Nr.835) nosaka, ka, īstenojot projektu, finansējuma saņēmējs veicina horizontālā principa “Vienlīdzīgas iespējas” horizontālo rādītāju sasniegšanu, t.sk. rādītāja, kas paredz, lai personu vecāku par 50 gadiem īpatsvars mērķa grupā nav mazāks par šo personu īpatsvaru reģistrēto bezdarbnieku kopskaitā. Regulas 1304/2013 I pielikumā “Kopējie iznākuma un rezultātu rādītāji ESF investīcijām” ir noteikti kopējie iznākuma rādītāji par dalībniekiem, kas tieši gūst labumu no ESF intervences un kuras var identificēt un kurām var lūgt sniegt informāciju par to raksturojumu, un kurām paredzēti īpaši izdevumi. Cita starpā ir noteikti šādi rādītāji:- dalībnieki vecumā pēc 54 gadiem;- personas vecumā pēc 54 gadiem, kas ir bezdarbnieki, tostarp ilgstošie bezdarbnieki, vai izglītībā vai apmācībā neiesaistītas neaktīvas personas;- nodarbinātībā iesaistītie dalībnieki vecumā pēc 54 gadiem, tostarp pašnodarbinātie, sešus mēnešus pēc aiziešanas.Lai uzkrātu datus par minēto rādītāju izpildi, finansējuma saņēmējam un sadarbības iestādei ir pienākums sniegt datus Regulas 1304/2013 I pielikumā “Kopējie iznākuma un rezultātu rādītāji ESF investīcijām” minētajā vecuma griezumā, proti, par dalībniekiem pēc 54 gadiem. Papildu minētajam, personas pēc 54 gadiem ir personas, kurām līdz valsts vecuma pensijas piešķiršanai nepieciešamā vecuma sasniegšanai atlikuši ne vairāk kā pieci gadi (atbilstoši 2002.gada 1.jūlija “Bezdarbnieku un darba meklētāju atbalsta likuma” 3.panta 4.punktam) un šī vecuma mērķa grupa ir viena no sociālās atstumtības riskam pakļautajām personu grupām.Ņemot vērā minēto kā arī, lai nodrošinātu atbilstību Regula 1304/2013 I pielikumam “Kopējie iznākuma un rezultātu rādītāji ESF investīcijām”, MK noteikumos Nr.835 ir nepieciešams veikt tehnisku precizējumu un aizstāt 28.5.2.apakšpunktā skaitli un vārdu “50 gadiem” ar skaitli un vārdu “54 gadiem”. |
| 3. | Projekta izstrādē iesaistītās institūcijas | Labklājības ministrija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nelabvēlīgākā situācijā esoši bezdarbnieki, tostarp ilgstošie bezdarbnieki (saskaņā ar NVA datiem – ilgstošo bezdarbnieku skaits 2014.gada novembra beigās sasniedza 34,5 procentus no kopējā reģistrēto bezdarbnieku skaita, no kuriem kopskaitā 51,2 procenti bija bezdarbnieki vecumā no 50 gadiem un vecāki, 16,7 procenti bezdarbnieki ar invaliditāti). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Nodarbinātības valsts aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III, IV, V, VI sadaļa – MK noteikumu projekts šo jomu neskar.

Labklājības ministrs U.Augulis

20.02.2015. 10:46

635

R.Kudļa, 67021630

Rudolfs.Kudla@lm.gov.lv